ÚRAD VLÁDY SLOVENSKEJ REPUBLIKY
      sekcia vládnej legislatívy

							          Na rokovanie vlády SR
							          Dňa 18 . januára 2006
							          K materiálu č. 638/2006
							          K bodu č. 8

   S T A N O V I S K O
	
k návrhu nariadenia vlády Slovenskej republiky , ktorým sa vydáva sadzobník poplatkov za vykonávanie veterinárnych inšpekcií a veterinárnych kontrol

     Návrh nariadenia vlády Slovenskej republiky , ktorým sa vydáva sadzobník poplatkov za vykonávanie veterinárnych inšpekcií  a veterinárnych kontrol predkladá na rokovanie vlády Slovenskej republiky minister pôdohospodárstva  Slovenskej republiky  Zsolt Simon.
     Nariadením vlády Slovenskej republiky č. 71/2004 Z.z., ktorým sa ustanovujú podrobnosti o poplatkoch za vykonávanie veterinárnych inšpekcií a veterinárnych kontrol v znení nariadenia vlády Slovenskej republiky č. 513/2004 Z.z. bola transponovaná do právneho poriadku Slovenskej republiky smernica Rady 85/73/EHS z 29. januára 1985 o financovaní veterinárnych inšpekcií  a kontrol čerstvého mäsa a hydinového mäsa , ktorá si vyžaduje implementáciu v SR.
    Ustanovenie harmonizovaných pravidiel pre financovanie uvedených veterinárnych inšpekcií  a kontrol predstavuje základný význam transpozície príslušnej smernice do právneho poriadku Slovenskej republiky , taktiež bolo potrebné zosúladiť právne predpisy s pravidlami EÚ v danej oblasti.
     Cieľom predkladaného návrhu nariadenia vlády Slovenskej republiky je dosiahnuť implementáciu nariadenia vlády Slovenskej republiky č. 71/2004 Z.z., ktorým sa ustanovujú podrobnosti o poplatkoch za vykonávanie veterinárnych inšpekcií a veterinárnych kontrol v znení nariadenia vlády Slovenskej republiky č. 513/2004 Z.z. v praxi.
III.
    Predmetný návrh nariadenia vlády Slovenskej republiky bol prerokovaný na zasadnutí Legislatívnej rady vlády Slovenskej republiky dňa 10 . januára 2006.  Legislatívna rada vlády Slovenskej republiky  po prerokovaní návrhu nariadenia vlády odporučila predkladateľovi predložiť nové znenie tohto návrhu na rokovanie vlády Slovenskej republiky , v ktorom budú zapracované jej pripomienky a odporúčania.

	IV.
Sekcia vládnej legislatívy Úradu vlády Slovenskej republiky konštatuje, že v návrhu nariadenia  vlády Slovenskej republiky , ktorým sa vydáva sadzobník poplatkov za vykonávanie veterinárnych inšpekcií  a veterinárnych kontrol , sú  pripomienky  Legislatívnej  rady  vlády  Slovenskej  republiky  ( 10 pripomienok)  zapracované  a preto odporúča  návrh nariadenia vlády schváliť v predloženom znení.
.

V Bratislave 16. januára 2006
Vypracoval : V.Rajníček 

					                                       
                                                                                          
                                                                                           Štefan G r m a n
									generálny riaditeľ
   								    sekcie vládnej legislatívy